cyanic-selkie/wikianc huggingface dataset:
Aleksandr Tikhonov
Han mangler derimot individuelt OL-gull, men var med på å ta stafettgull for Sovjetunionen i fire OL på rad (1968, 1972, 1976 og 1980). I de to tradisjonelle individuelle øvelsene 20 km (normalprogrammet) og 10 km (sprinten), har både denne Tikhonov og DDRs Frank Ullrich seks gull hver seg i VM-/OL-sammenheng. Halve karrieren til Tikhonov hadde imidlertid gått da sprint-10 km ble VM-gren i 1974.
I mai 2002 ble han valgt til visepresident i det internasjonale skiskytterforbundet (IBU).
Kristiansund Shotokan Karateklubb
Kristiansund Shotokan Karateklubb er en norsk karateklubb fra Kristiansund, stiftet i 2003.
Kristiansund Shotokan Karateklubb er medlem av Norges Idrettsforbund, Norges Kampsportforbund og Norges Shotokanforbund. Som navnet tilsier så praktiserer klubben Shotokanstilen innenfor karate, og legger vekt på de tradisjonelle verdiene av kampsporten.
Hovedinstruktør og leder i klubben er Sensei Tore Strøm.
Kumkvat
Kumkvat (også skrevet kumquat) er frukter fra små trær i slekta Fortunella i rutefamilien. Av utseende ligner den en appelsin med oval form, men i motsetning til appelsin sitter det meste av søtsmaken i skallet hos kumkvaten. Slekta Fortunella oppfattes av noen som del av sitrusslekten.
Opprinnelse
Kumkvat stammer opprinnelig fra Øst-Asia, nærmere sagt fra Kina, men dyrkes i dag i subtropiske strøk i det meste av verden. Navnet kumkvat kommer fra et kantonesisk ord som betyr "gyllen appelsin".
Frukten ble først dokumentert i Kina på 1100-tallet. I 1846 ble den innført til Europa av Robert Fortune, og ble kort tid senere også innført i Nord-Amerika.
Kumkvat vokser på busker eller korte trær som kan bli fra 2,5 til 4,5 meter høye. Treet/busken har tette grener og kan ofte ha små torner. Det har hvite blomster og kan har som regel fra 80 til 100 frukter per tre/busk.
Opprinnelig tilhørte kumkvat sitrusslekten, men ble i 1915 overført til slekten Fortunella.
Bruksområde
Kumkvat spises vanligvis rå med skallet på. Skallet beholdes fordi det er der det meste av søtsmaken sitter. Frukten kan også syltes, marineres eller kandiseres. Den er pen og er velegnet som pynt på desserter og middagsretter.
Skiver av kumkvat kan legges i drinker, eller fryses før man kan bruke dem som isbiter.
Oppbevaring
Kumkvat har lang holdbarhetstid og oppbevares best ved 8-12 °C, men trenger ikke å oppbevares i kjøleskap.
Næringsinnhold
Kumkvat har det samme næringsinnholdet som appelsin, blant annet C-vitamin og kalsium. Kumkvat er likevel sunnere enn appelsinen fordi skallet også spises. Og som i mange andre frukter og grønnsaker sitter mye av næringen i skallet.
Colobathristidae
Colobathristidae er en familie av insekter som tilhører tegene, en gruppe av nebbmunner. Det er kjent 83 arter fordelt på 23 slekter. Gruppen mangler i Europa.
Utseende
Middelsstore til store (6 – 20 mm), langstrakte og slanke teger. Kroppen er dypt punktert og kraftig bestøvet. Hodet er trekantet, har fasettøyne "på stilk" og punktøyne (ocelli). Antennene og sugesnabelen består av fire ledd. Scutellum er langt og smalt, noen ganger med pigger. Forvingenes ytterkant er litt innsvinget, corium har vanligvis et trekantet felt ytterst. Vingens membranøse del er uten eller med sterkt reduserte årer.
Levevis
De er planteetere som for det meste lever på gras. Noen arter kan gjøre skade i landbruket, særlig i sukkerrør-dyrking.
Systematisk inndeling
Et latinsk familienavn ender med ...idae, og et navn på en overfamilie på ...oidea.
Stjerneeple
Stjerneeple er frukten fra treet Chrysophyllum cainito i sapodillefamilien.
Treet er eviggrønt og blir 15–20 m høyt. Frukten er kulerund, 5–10 cm i diameter og grønn til purpurfarget. Den inneholder 3–8 frø som ligger i hvitt, søtt fruktkjøtt. Frukten er delt inn i 8 segmenter som danner et stjerneformet mønster når den deles på tvers.
Arten vokser naturlig i Karibia og Mellom-Amerika. Den er avhengig av et fuktig, tropisk klima og er vanlig dyrket i Sørøst-Asia.
Dølle Døck
Dølle Døck er en tegneserie av Tommy Sydsæter og Dick Kolby, hvor hovedpersonen har samme navn. Serien parodierer Donald Duck ved å portrettere en vulgær og sexfiksert Donald-lignende figur, gjerne med godt synlige kjønnsorganer. I likhet med Donald går Dølle ikledd matrosdress og uten bukse. Andre kjennetegnet ved Dølle er et bein i hodet, og at han åpner ølflasker med øyet. Dølle Døck var lenge en av hovedseriene i bladet Pyton.
Kommunestyrevalg i Sør-Rana
Kommunestyrevalg i Sør-Rana er en oversikt over kommunestyrevalg i den tidligere kommunen Sør-Rana i perioden 1934−1959.
Fylkesvei 55
Fylkesvei 55 går mellom Vadheim i Høyanger og Dragsvik i Sogndal og mellom Stedje (Sogndalsfjøra) i Sogndal og Lom. Strekningen mellom Lom og Gaupne er nasjonal turistvei Sognefjellet. Veiens lengde er 215,4 km, hvorav 77,7 km Vadheim–Dragsvik og 137,7 km Stedje–Lom.
Historikk
Arbeidet med vegen over Sognefjellet tok til i 1936 da Sosialdepartementet ønsket å sysselsette arbeidsløse ungdommer, 100 fra Sogn og Fjordane såvel som 100 fra Oppland. Den åpnet den 16. juli 1938 og var med sine 1440 meter over havet, den tids høyeste bilvei i landet. Sognefjellsveien fra Turtagrø til Krossbu var bare 20 km.
Strekningen mellom Vadheim og Dragsvik var opprinnelig del av riksvei 13.
Nasjonale turistveier
Nasjonal turistvei Sognefjellet, 108 km lang, går hovedsakelig i retning nordøst–sørvest og følger dalfører mellom Breheimen og Jotunheimen. Den forlater riksvei 15 nær Lom stavkirke og følger Bøverdalen til Røysheim og videre opp Leirdalen og Breiseterdalen til Krossbu og Sognefjellshytta der Fantesteinen markerer veiens høyeste punkt. Herfra går veien videre over Sognefjell til Turtagrø og videre ned Bergsdalen og Fortunsdalen til Skjolden og videre langs nordsiden av Lustrafjorden til Gaupne.
Sammen med fylkesvei 613 har dessuten strekningen mellom Sogndal og Dragsvik fått status som Nasjonal turistvei Gaularfjellet. Denne turistveien er 84 km lang.
Veien videre
Veien forlater Gaupnefjorden i retning sørvest og passerer Hafslo og Sogndal, videre langs nordsiden av Sogndalsfjorden og Sognefjorden forbi Hermansverk og Sogndal til Hella og med ferge over Fjærlandsfjorden. Den følger nordsiden av Sognefjorden videre vestover fra Dragsvik og Sogndal til Lånefjorden, derfra går den i tunnel til Høyanger og videre langs Sognefjorden igjen til Vadheim der den møter E39.
Foreslått ombygging
Det er foreslått to tunneler, Sognefjelltunnelen (Fortun–Bøverdalen, 24 km) og en tunnel Årdal–Fortun (20 km). Tilsammen kan det gi en fergefri helårsåpen vei mellom Bergen og Trondheim gjennom Luster og Lom, og den vil være kortere enn alternativene om Nordre Land/Lillehammer (Fylkesvei 250, 150 km lengre) eller Strynefjellet (Europavei 39 og riksvei 15 inkl. en ferge, 80 km lengre) eller over Molde (Europavei 39 med fire ferger, 70 km lengre). Sammen med en tunnel Vågåmo–Dovre, blir veiavstanden Bergen–Trondheim mindre enn 600 km.
Nasjonal turistvei Sognefjellet
Nålsilkeedderkopp
Nålsilkeedderkopp (Drassyllus lutetianus) er en av edderkoppene i gruppen flatbukedderkopper (Gnaphosidae).
Utseende
Nålsilkeedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Olney (Milton Keynes)
Olney er en liten markedsby og verdslig sogn i sørlige England. Den ligger i distriktet Milton Keynes, ved elven Great Ouse. Den er også en del av det seremonielle grevskapet Buckinghamshire og har en befolkning på rundt 6 500 innbyggere. Den er lokalisert meget nær grensene til Bedfordshire og Northamptonshire, og er like langt unna fra byene Northampton, Bedford og Milton Keynes. Den har lett tilgang til motorveien M1 ved forbindelsen 14 (rundt 11 km) og det går hurtigtog til London fra Milton Keynes Central eller Bedford (begge rundt 19 km unna).
Nålsilkeedderkopp
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Olney (Milton Keynes)
Byen vokste opp som omkring blondeindustrien, som var sterk i området. Olney er et populært turistmål, kanskje best kjent for pannekakeløpet hvert år siden 1445 på pannekakedagen, og Olney Hymns (som siden ble bedre kjent som Amazing Grace), skrevet av William Cowper og John Newton. Cowper and Newton Museum, som ligger i sentrum, er viet til dem.
Nålsilkeedderkopp
Levevis
Nålsilkeedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Tricorythidae
Tricorythidae er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn.
Utseende
De voksne døgnfluene er små til middelsstore (vingelengde 3–9 mm), slanke, svarte eller mørkbrune døgnfluer med ett par vinger og lange, tynne bein - hos hannen er frambeina like lange som kroppen. Fasettøynene er temmelig små og bredt skilte hos begge kjønn. Hodet har gjerne noen små knøler ved bak-kanten. Forvingene har tallrike tverr-årer, den bakre delen er velutviklet. Bakvinger mangler. Nymfene er kraftig bygde, avlange, hodet er rundet med små fasettøyne, beina er kraftige og middels lange, ytterst med lange, krumme klør. Trakégjellene på andre bakkroppsledd ner store og mer eller mindre trekantede. Nymfene er 3–10 mm lange.
Utbredelse
Familien, slik den her er avgrenset, ser bare ut til å finnes i Afrika. Ikke-afrikanske grupper som har vært ført til Tricorythidae, regnes i dag til andre familier.
Systematisk inndeling
Inntil nylig ble gruppene Leptohyphidae, Machadorythidae, Dicercomyzidae og Ephemerythidae, noen ganger også andre Ephemerelloidea, regnet til denne familien.
Kobberløveedderkopp
Utseende
Kobberløveedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Kobberløveedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
The Kid (2000)
The Kid er en amerikansk komedie fra 2000, som er regissert av Jon Turteltaub. Filmen handler om en mann som møter seg selv som ung.
Handlingsreferat
Russ Duritz er en vellykket konsulent i Los Angeles, men har et anstrengt forhold til hans egen far. En av hans klienter er en leder som avviser et tidligere løfte om å finansiere en baseball-leir for vanskeligstilte barn. Når Russ kommer hjem finner han et lite lekefly på sin veranda, og antar at dette var en gave fra faren hans. Inne i huset oppdager Russ imidlertid en merkelig gutt, og jager ham gjennom gatene. Etter å ha sett gutten komme seg inn på Skyway Diner, løper Russ inn men finner ingen tegn til gutten. tror at opplevelsen bare var en merkelig hallusinasjon, og forsøker febrilsk å finne en psykiater for medisinering dagen etter.
Men han oppdager den samme gutten på sofaen hans som spiser popcorn og ser på Ed, Edd og Eddy når Russ kommer hjem. Gutten sier at han også heter Rusty, at han leter etter lekeflyet sitt. Russ begynner å se en likhet mellom seg selv og den unge gutten. Han begynner å sammenligne minner og fødselsmerker med Rusty, og oppdager at gutten faktisk er seg selv som barn. Som barn hadde Russ alltid drømt om å eie en hund som heter Chester, og fly som pilot. Men Russ ga opp disse drømmene ettersom han ble eldre. En kollega, Amy, får vite om gutten dagen etter, og begynner å tro at Russ og Rusty er far og sønn. Men Rusty henne om at han ikke er Russ sin sønn. Rusty ber Russ om å fortelle Amy sannheten om identiteten deres, men Russ tror at Amy aldri ville tro på dem. Amy oppdager sannheten på egen hånd når hun ser de to krangle. Russ og Rusty er nærmest identiske i både stil og intensitet.
Rusty har spurt om hva som skjedde videre, og hvordan han ble Russ. Russ forteller blant annet om sine prestasjoner, at han hadde så gode karakterer og ble tildelt et stipend til UCLA, og han endret seg til den han er. Russ avbryter alle avtalene på jobb dagen etter, og bruker tiden sammen med Rusty. Han kjører rundt i byen for å finne ut hvorfor Rusty er der, og hva fra fortiden må fikses for å få Rusty hjem igjen. Når de kjører gjennom en tunnel, husker Russ plutselig en slåsskamp han tapte mot noen mobbere i nabolaget som misbrukte en trebeint hund ved navn Tripod. Når de kommer ut av tunnelen oppdager Rusty at de er i ferd med å gjenoppleve Rustys åttende fødselsdag i 1968. Russ hjelper Rusty med å vinne slåsskampen og redde Tripod, Men han husker plutselig at på grunn av slåsskampen, kom den syke moren hans også til skolen den dagen. Når de kommer hjem, håner Rustys far gutten for å ha havnet i trøbbel og forårsaket moren enda mer stress. Faren ber ham også bli voksen.
Flotasjon
Flotasjon er en måte å skille masser med ulike egenskaper på. Det være seg ulik materialoverflate eller ulik egenvekt, alt etter hva man ønsker å dele. Metoden brukes ofte i gruveindustri for å skille malm og uinteressante bergarter, når disse er knust ned til mindre partikler.
Prinsipp
Rent prinsippmessig har metoden bestått i å plassere mineralholdig malm som er knust til fin pukk i en vaskebenk eller et kar. Ved å utsette massene for gjentatte bølger av vann frem og tilbake, vil lettere steinmasser flyte bort. Tyngre masser, som inneholder malm og dermed er interessante, vil ligge igjen på bunnen. Metoden kan gjentas for å oppnå høyere grad av renhet på den endelige massen – kalt slig. Denne metoden har vært i bruk i mange hundre år, og kunne kun skille tyngre masser fra lette. I dag benyttes sofistikerte metoder for å både skille og samtidig knuse malm, og kun få ut det ønskede mineralet.
Wesley Sonck
Wesley Sonck (født 9. august 1978) er en belgisk fotballspiller som spiller for den belgiske toppklubben Club Brugge. Han har blant annet fortid i tysk bundesliga.
Flotasjon
Flotasjon i dag
Ved bruk av flotasjon til knusing og separasjon, må størrelsen på partiklene som skal knuses finnes i et mikroskop, fordi man ønsker å knuse partiklene ned til en kornstørrelse hvor enkelte av partiklene inneholder bare det mineralet man vil utvinne. Dette kalles frimaling, dvs. at det ønskede mineral er frigjort (frimalt) fra resten av bergarten. Knuser man for mye sløser man med energi og det vil kunne skape problemer i flotasjonsprosessen med for små partikler. Brukes når man lager sement, bl.a på Norcem i Brevik.
Det knuste materialet vil nå inneholde en viss andel ønskede frigjorte korn som man nå kan skille ut fra resten av massen ved hjelp av flotasjon.
Ved hjelp av ulike kjemikalier kan man behandle de frigjorte kornenes overflate slik at de får nye kjemiske egenskaper, de kan for eksempel gjøres vannavstøtende. Tilsvarende kan man også behandle resten av kornene, det vil si den delen av kornene man ønsker å kvitte seg med. Ved å holde kornene flytende ved hjelp av en omrører og tilsette små luftbobler kan man så fange de vannavstøtende kornene ved at de vil henge seg på luftboblene. Luftboblene vil de flyte opp til overflaten hvor de kan samles inn. Dette gjøres ved at man tilsetter en skummer; Man kan da samle inn skummet som nå inneholder de ønskede mineraler/partikler.
Carambole
Carambole kan være:
Daddelpalme
Daddel er frukten av daddelpalmen (Phoenix dactylifera) i palmefamilien. Frukten er egentlig et bær som inneholder ett frø. Dadler dyrkes i tørre strøk av Asia og Nord-Afrika, særlig i oaser. Den er særlig økonomisk viktig i Midtøsten.
Daddelpalmen er et middels stort tre, 15-25 meter høyt, enten med flere stammer fra samme rotsystem eller med enkel stamme. Bladene er 3-5 meter lange. Dadler har vært brukt til mat i Midtøsten i tusenvis av år. De har vært dyrket fra Mesopotamia til forhistoriske Egypt, muligens så tidlig som 4000 f.Kr. Arkeologiske funn tyder på at dadler kan ha vært kultivert øst i Arabia i 6000 f.Kr.
John White (skuespiller)
John White (født 10. juni 1981 i Toronto, Ontario) er en canadisk skuespiller.
Hans første store roller var i Goosebumps episoder The Cuckoo Clock of Doom og The Haunted Mask II.
Han er mest kjent for rollen som Erik Stifler i American Pie Presents: The Naked Mile og American Pie Presents: Beta House. Han spilte også i TV-filmen She's Too Young som Brad. Han har en bror ved navn Kevin og to søstre som heter Andrea og Stephanie. Selv om hans fødenavn er John White er han ofte kreditert som Johnny White.
Kristiansund Taekwon-Do klubb
Kristiansund Taekwon-Do klubb er en norsk taekwon-doklubb fra Kristiansund, stiftet februar 2004. Initiativtaker og stifter av klubben var Torgeir Haukebø, en ivrig romsdaling, som den gangen var 2.Dan.
Life Without Soul
Life Without Soul er en stumfilm fra 1915 basert på Mary Shelleys roman Frankenstein.
Historien
«Victor Frawley» (William Cohill) er lege på det moderne Manhattan som gjør det meget bra. Når han ikke behandler sine overklasse-pasienter eller kurtiserer sin forlovede «Elizabeth Lawrence» (Lucy Cotton), utfører Frawley eksperimenter som har ført til at han har oppdaget «livskjemien». Victors søster «Claudia» (Pauline Curley), hans venn «Henry Claridge» (Jack Hopkins) og Elizabeth bønnfaller ham alle om å gi opp eksperimentene. Alene på laboratoriet sitt, som er stort, ryddig og uten noen avanserte laboratorieutstyr, sovner Victor mens han leser romanen Frankenstein.
Hovedhandlingen i filmen er drømmen, hvor Victor Frawley forestiller seg at han er «Victor Frankenstein», og andre fiurer i Shelleys roman er billedgjort av Victors venner og familie. Hans forlovede blir «Elizabeth Lavenza», hans bestevenn «Henry Clerval», hans søster blir «Justine Moritz» og så videre.
På laboratoriet sitt, former Victor en leireklump til en mann som deretter på et vis blir levende. Denne skapningen, som på tittelkortene identifiseres som «Skapelsen», ser ut som et vanlig menneske – han kommer til og med til verden nybarbert og klipt – og kun med et par manglende detaljer; han har ikke brystvorter eller navle.
Den syntetiske mannen beviser at han har sine prioriteringer: Han insisterer at Victor skal skape en syntetisk kvinne. Victor skaper en hunn-skapelse, og han begynner å gi henne liv. Han skjønner faren i rett tid, og ødelegger kvinnen. Den mannlige skapelsen går berserk og dreper Justine, Henry og Elizabeth.
Victor forfølger skapelsen over Atlanterhavet. I en scene på båten, kjemper skapelsen med hele besetningen. Han kveler to på en gang og hiver dem overbord.
Til slutt, jager Victor monsteret inn i ørkenen, til en ravine som tittelkortet identifiserer som Grand Canyon. Victor lurer skapelsen inn i en hule som er fylt med dynamitt. Victor rømmer vekk, for så å sprenge hulen med monsteret inni. På denne måten fortelles vi at monsteret er udødelig og uskadelig, men at det kommer til å bli fanget under steinmassene for alltid. Victor våkner fra drømmen, ødelegger raskt eksperimentet sitt og forteller Elisabeth at han aldri skal leke med naturen igjen.
Fra bok til film
Manusforfatteren har tatt seg store friheter fra teksten i romanen. For å beskytte de tidlige kinogjengerne (denne filmen kom i en tid da levende bilde var helt nytt), har monsterets brutale væremåte og handlinger blitt tonet ned. Hoveddelen av den actionfylte handlingen har blitt skapt som en utvidet drømmesekvens. Filmskaperne gjør det altså helt klart for publikum at handlingene er kun en drøm eller et mareritt for hovedrollefiguren.
UEFA-cupen 1997/98
UEFA-cupen 1997/98 ble vunnet av den italienske klubben Internazionale med 3–0 i finalekampen over den italienske klubben SS Lazio. Dette var UEFA-cupens 27 sesong, og den første sesongen med kun én finalekamp på nøytral bane etter en større omskiftning av kampformatet. Turneringens toppscorer ble Stéphane Guivarc'h fra AJ Auxerre med syv mål totalt.
Echoes
«Echoes» er en episk komposisjon av Pink Floyd fra deres album Meddle, utgitt i 1971. Komponister er David Gilmour, Nick Mason, Roger Waters og Richard Wright, og med sine 23 minutter og 31 sekunder er det bandets tredje lengste komposisjon, etter «Shine on You Crazy Diamond» og «Atom Heart Mother». På den originale utgivelsen opptok komposisjonen hele side 2 av LP-en.
Struktur
«Echoes» åpner med en «ping»-lyd spilt på orgel, som gradvis utvikles til et tema. Resten av instrumentene kommer forsiktig og gradvis inn. Et tema på gitar spilles før det første verset synges. Etter verset kommer et lengre instrumentalt tema, som ebber ut i gitarlyder som minner om hvalsang. Instrumentene kommer gradvis tilbake med et tema i noe høyere tempo, før temaet fra før første vers er tilbake, nå som forspill til andre vers. Komposisjonen ender med lett improvisasjon av det nevnte temaet.
Konsertfremføringer
Komposisjonen ble fremført regelmessig fra utgivelsen i 1971 til og med Wish You Were Here-turneen i 1975, samt under enkelte konserter i 1987. En versjon av «Echoes» finnes på filmen Live at Pompeii fra 1972, men som del en ved åpningen av filmen og del to som avslutning. Denne versjonen er ellers nær identisk med albumversjonen.
Vegard Aanestad
Vegard Aanestad (født 12. juni 1987 i Stavanger) er en norsk fotballspiller som spiller høyreback i Sandnes Ulf. Aanestad kom til Viking i januar 2009. Den offensive høyrebacken spilte tidligere for Randaberg. Etter flere gode sesonger i RIL var Strømsgodset, Bryne FK og SIF på jakt etter signaturen til høyrebacken, men til slutt var det Viking som Aanestad valgte. Den 17. mars 2010 skrev han under for Sandnes Ulf.
Mark Fennebeumer
Mark Fennebeumer (født 29. april 1985 i Apeldoorn) er en nederlandsk fotballspiller. Han spiller i angrep for CSV Apeldoorn. Fennebeumer spilte tidligere for AGOVV Apeldoorn. Fennebeumer er en fotballspiller som ennå ikke har fått sitt store gjennombrudd. I sesongen (2006/07) spilte han fem kamper for AGOVV.
Stjernefrukt
Stjernefrukt, også kalt carambole, er frukten fra treet Averrhoa carambola i familien Averrhoaceae. Frukten har et tverrsnitt som en femtagget stjerne, derav navnet. Frukten inneholder en del oksalsyre og anbefales ikke for gravide og de som har hatt nyrestein. Frukten av Averrhoa bilimbi kalles også stjernefrukt.
Jon
Jon er en nordisk og baskisk kortform av mannsnavnet Johannes, som kommer fra det greske navnet Ioannes, «Gud er nådig». Navnet kan også være en kortform av Jonathan.
Jon har navnedag 24. juni i Norge og 21. august i Sverige.
Utbredelse
Navnet er kjent brukt første gang i Norden på 1000-tallet gjennom den islandske biskopen Jón Ögmundsson (1052–1121). Ion er kun kjent brukt i fire runeinnskrifter fra vikingtiden, så navnet var neppe blant de alle mest brukte i Norden på den tiden.
Jon var et svært vanlig navn i Norge i middelalderen. Over 730 forskjellige menn med navnet er nevnt i Regesta Norvegica. Jon var også blant de mest populære navnene på nyfødte gutter i Norge på hele 1700-tallet og igjen i perioden ca. 1965–1985, men har siden falt i popularitet.
Jón var det mest brukte mannsnavnet på Island på midten av 1800-tallet, og hele 1900-tallet.
Jon er i dag et nokså vanlig navn i Norge. Varianten Jón er det mest brukte mannsnavnet på Island.
Kjente personer med navnet
Personene i listen er ordnet kronologisk etter fødselsår.
Senador Salgado Filho
Senador Salgado Filho er en kommune i delstaten Rio Grande do Sul i sørregionen av Brasil.
Mikael Lundberg
Mikael Lundberg (født 13. august 1973) er en svensk golfspiller.
EM i friidrett 1986 – 100 meter kvinner
Dette er de offisielle resultatene for øvelsen 100 meter damer ved EM i friidrett 1986 i Athen, Hellas der finalen ble avholdt 27. august.
Sølvi Olsen representerte Norge, men kvalifiserte seg ikke til finalen.
Vietnams regionale forvaltning
Vietnam er inndelt i åtte regioner, som igjen er delt inn i 58 provinser og fem sentralstyrte byer som har samme styringsnivå som en provins.
Regioner
Vietnams regioner er en gruppering av landets provinser inn i åtte regioner som ofte blir brukt av vietnamesiske myndigheter. Dette er ingen fast gruppering, og også andre inndelinger er mulige:
Nordvest (Tây Bắc Bộ) består av de fire innlandsprovinsene i vest i det nordlige Vietnam. To av dem grenser til Laos og en til Kina.
Nordøst (Đông Bắc Bộ) består av elleve provinser (hvo av flere er fjellrike) som ligger nord for det tett befolkede lavlandsdeltaet til Den røde elv.
Den røde elvs delta (Đồng Bằng Sông Hồng) består av ni provinser som er ganske små, men folkerike – beliggende rundt Den røde elv, herunder hovedstaden Hanoi og byområdene rundt Hải Phòng (som begge er selvstyrte provinser).
Nordlige sentrale kyst (Bắc Trung Bộ) består av seks provinser i den nordlige delen av Vietnams smale sentrale område. Alle provinsene er denne regionen grenser både til Laos i vest og til Sørkinahavet i øst.
Sørlige sentrale kyst (Nam Trung Bộ) består av fem kystprovinser i den sørlige delen av Vietnams sentrale del. landet er bredere i dette området enn i Nordlige sentrale kyst, så de innenlandske provinsene er i en egen region. Regionen inkludere også den selvstyrte byen Đà Nẵng.
Det sentrale høyland (Tây Nguyên) består av fem innenlandske provinser (hvor det meste av terrenget er fjellområder) i det sørlige, sentrale Vietnam, hovedsakelig befolkede med etniske minoriteter.
Sørøst (Đông Nam Bộ) består av de delen av lavlandet i det sørlige Vietnam som ligger nord for Mekongdeltaet. I denne regionen er det syv provinser, pluss den selvstyrte byen Ho Chi Minh-byen (tidligere Saigon).
Mekongdeltaet (Đồng Bằng Sông Cửu Long) er den sørligste regionen, og består av tolv relativt små, men folkerike provinser i Mekongdeltaet, herunder den selvstyrte Cần Thơ. Et annet navn på denne regionen er Sørvest (Tây Nam Bộ).
Landsdelen Tonkin
I landsdelen Tonkin i nord er det tre regioner: Nordvest (Tây Bắc Bộ), Nordøst: Đông Bắc Bộ og Den røde elvs delta: Đồng Bằng Sông Hồng.
1. Nordvest: Tây Bắc Bộ
Den administrative enhet Mien Nui Va Trung Du har 14,2 mill. innbyggere (2004, overslag) og er på 104 801 km². Den består av de følgende provinser:
2. Nordøst: Đông Bắc Bộ
Her ligger også byen Cam Pha.
3. Den røde elvs delta: Đồng Bằng Sông Hồng
Den administrative enhet Dong Bang Song Hong har 16,1 mill. innbyggere (2004, overslag) og er på 12 521 km². Den består av de følgende provinser og provinsekvivalente byområder:
Landsdelen Annam
I landsdelen Annam er det tre regioner: Bắc Trung Bộ, Nam Trung Bộ og Tay Nguyen. Den førstnevnte dekker også noe av den sørligste delen av landsdelen Tonkin.
4. Nordlige sentrale kyst: Bắc Trung Bộ
Den administrative enhet Bắc Trung Bộ har 10,9 mill. innbyggere (2004, overslag) og er på 51 232 km². Den består av de følgende provinser:
5. Sørlige sentrale kyst Nam Trung Bộ
Den administrative enhet Duyen Hai Mien Trung har 8,8 mill. innbyggere (2004, overslag) og er på 45 238 km². Den består av de følgende provinser og provinsekvivalente byområder:
6. Det sentrale høyland: Tay Nguyen
Den administrative enhet Thai Nguyen har 4,4 mill. innbyggere (2004, overslag) og er på 55 569 km². Den består av de følgende provinser:
Landsdelen Cochinkina
I landsdelen Cochinkina er det to regioner: Dong Nam Bo og Dong Bang Song Cuu Long.
7. Sørøst Đông Nam Bộ
Den administrative enhet Dong Nam Bo har 11,0 mill. innbyggere (2004, overslag) og er på 23 463 km². Den består av de følgende provinser og provinsekvivalente byområder:
8. Mekongdeltaet: Đồng Bằng Sông Cửu Long
Den administrative enhet Dong Bang Song Cuu Long har 17,5 mill. innbyggere (2004, overslag) og er på 39 554 km². Den består av de følgende provinser og provinsekvivalente byområder:
ভিয়েতনামের প্রশাসনিক অঞ্চল
Ravnsilkeedderkopp
Ravnsilkeedderkopp (Drassyllus praeficus) er en av edderkoppene i gruppen flatbukedderkopper (Gnaphosidae).
Utseende
ravnsilkeedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Enhetsskolen i Norge
Enhetsskolen er betegnelsen brukt om det norske skolesystemet som ble innført i 1936, og brukes også generelt (se enhetsskole) om skoletyper som legger vekt på høy kvalitet og at alle skal ha like muligheter, motsatt skoletyper som har som mål å holde høy kvalitet for utvalgte grupper snarere enn å gi alle like rettigheter. Ordet enhetsskolen assosieres særlig med den sosialdemokratiske skolepolitikken fra 1950-tallet.
Historikk
Tilhengere av enhetsskolen hevder at enhetsskolen er inspirert av skolereformer fra slutten av 1700-tallet, og ser på middelskolen fra 1869 som et skritt i samme retning.
I 1830-årene var det flere norske pedagoger, blant annet Ole Vig, som ønsket å etablere folkehøyskoler som var inspirert av Grundtvigs tanker om at alle barn og unge har rett til utdanning. De nasjonalromantiske strømninger i Norge fra 1850-tallet la grunnen for frihetstanken i folkehøyskolen såvel som ideer for folkeopplysning og folkestyre.
På slutten av 1800-tallet var Hartvig Nissen sentral i kampen for fellesskole som skulle organiseres av staten. I 1889 fikk Norge folkeskoleloven som gav lik rett til skolegang for alle barn i Norge.
Spesielt på landsbygda var lærerne kulturbærere av det genuint norske i nasjonalromantisk tradisjon, men enhetsskoleideen i seg selv var en statsstyrt kunnskapsformidler som spesielt i byene var fagsentrert. Etterhvert oppsto motkulturelle strømninger fra bl. a. Torstein Høverstad som spesielt utover på 1920-tallet kritiserte fagpresset i skolen.
I 1950-årene var alle de politiske partiene enige om at alle unge, uansett foreldrenes økonomi og hvor i landet de bodde, skulle være sikret et likeverdig skoletilbud. Folkeskolen ble utvidet fra sju til ni år. De borgerlige partiene ville at realskolen og framhaldsskolen skulle fortsette ved siden av den nye niårige folkeskolen. Arbeiderpartiet ville derimot legge ned disse skolene og skape en ny ungdomsskole, der elever fra alle samfunnslag skulle gå sammen under samme tak. En ny skolelov i 1959 gav kommunene mulighet til å innføre niårig skole, men det var kommunene selv som måtte sette dem i gang. Først i 1969 ble den niårige enhetsskolen obligatorisk i hele landet.
Fra slutten av 1950-årene bygde kommunene nye skoler med parkettgulv, spesialrom og idrettshall, noen også med svømmebasseng.
Sentinela do Sul
Sentinela do Sul er en kommune i delstaten Rio Grande do Sul i sørregionen av Brasil.
Klarälven
Klarälven er en elv som renner gjennom Värmland i Sverige og ut i innsjøen Vänern ved Karlstad. Klarälven er Trysilelvas fortsettelse på svensk side. Den er rundt 300 kilometer lang i Sverige, mens hele vassdraget er rundt 460 kilometer. Elva har et nedbørfelt på 11 847,6 km² og en middelvannføring ved munningen på 162,5 m³/s.
Siebenbürgen-sakserne
Siebenbürgen-sakserne (tysk: Siebenbürger Sachsen) er en av de tyskspråklige befolkningene i det historiske landskapet Transilvania (Siebenbürgen), som i dag ligger i Romania og har ligget historisk både under Ungarn og habsburgerne. En tid var det et eget fyrstedømme under ottomansk overhøyhet.
Siebenbürgen-sakserne er ikke den eneste tyske folkegruppen i dagens Romania (se tyskere i Romania), men er den gruppen med den lengste historien i området.
Historie
Det tyske nærværet i Siebenbürgen begynte i 1143, da tyske nybyggere fra Moselområdet slo seg ned i området. Begrepet «saksere» er egentlig misvisende, da nybyggerne ikke tilhørte denne folkegruppen eller kom fra Sachsen. Grunnen til at de ble kalt saksere var sannsynligvis at alle tyskere ble omtalt som saksere av ungarerne, på samme måte som alle tyskere kalles «allemands» på fransk.
Siebenbürgen var dengang et sparsomt befolket, lite utviklet og åpent grenseland, og Siebenbürgen-sakserne bidro avgjørende både til befolkning og oppdyrking av landet. Byen Hermannstadt (rumensk: Sibiu) ble grunnlagt av siebenbürgen-sakserne og ble for første gang nevnt i et dokument i 1191.
Géza II, konge av Ungarn, utvidet på midten av 1100-tallet sitt territorium mot øst, og inviterte tyske nybyggere til å slå seg ned i landet. Sammen med ungarske szeklere skulle tyskerne sikre den ungarske østgrensen. Siebenbürgen-sakserne og szeklerne ble gitt en rekke privilegier av den ungarske kongen, bl.a. full territoriell autonomi. Innbyggerne fikk bruke vannveier og skoger fritt og handelsmenn hadde tollfrihet. De hadde dermed en sterk stilling overfor adel og kirke.
I 1224 fikk Siebenbürgen-sakserne nedskrevet sin spesielle rettslige stilling i det såkalte Andreanum. I 1486 anerkannte kong Matthias Corvinus det såkalte Nasjonsuniversitet, som var Siebenbürgen-saksernes politiske selvforvaltningsorgan. Denne autonomien hadde de i det vesentlige til 1876.
Den mongolske invasjonen i 1241-42 la mye av Kongeriket Ungarn i ruiner, og selv om sakserne gjorde motstand, ble mange landsbyer ødelagt (dette førte blant annet til den transilvanske skikken med befestede kirker). Etter invasjonen ble mange byer i Siebenbürgen befestet med borger. Til å begynne med het bare området rundt Hermannstadt «Siebenbürgen» (syv borger, eller på latin Septem Castra) og hadde ingenting å gjøre med syv borger. Den senere betydningen «syv borger» kom senere, da navnet Siebenbürgen kom til å bety hele det nåværenede Transilvania, og viser til syv befestede byer som Siebenbürgen-sakserne grunnla:
Rikdommen i middelalderens Siebenbürgen og nærheten til Det osmanske rike gjorde også området utsatt for tyrkiske angrep fra 1400-tallet, med brannstiftelser, menneskerov, mord og plyndring, særlig av byenes omland.
Under reformasjonen konverterte de fleste Siebenbürgen-sakserne til lutherdommen. Ettersom fyrstedømmet Siebenbürgen var en av mest religiøst tolerante stater i Europa, fikk sakserne praktisere sin religion.
Etter den habsburgske seieren på slutten av 1600-tallet kom Siebenbürgen under habsburgerne. Habsburgerne fremmet katolisismen under motreformasjonen, men de fleste Siebenbürgen-sakserne forble protestanter.
Keiser Josef II forsøkte å avskaffe tre-nasjon-unionens privilegier på slutten av 1700-tallet, og forsøkte spesielt å svekke saksernes autonomi. I løpet av 1800-tallet begynte mange saksere å se på seg selv som en utsatt minoritet, og selv om gruppen fortsatte å være velstående og innflytelsesrik utgjorde den ikke lenger en dominerende klasse.
Under revolusjonene i 1848 støttet mange saksere det rumenske forsøket på å oppnå politisk likestilling. Ungarerne støttet derimot en gjenforening av Siebenbürgen med Ungarn. Under revolusjonen ble den tyske presten Stephan Ludwig Roth, som ledet den tyske støtten av rumenerne, henrettet av ungarerne.
Selv om det ungarske forsøket på å få større kontroll over Siebenbürgen ble slått ned av østerrikske og russiske styrker i 1849, innebar det østerriksk-ungarske «kompromisset» fra 1867, Ausgleich, at området likevel ble innlemmet i Ungarn. Siebenbürgens autonomi tok slutt, og ungarerne forsøkte å assimilere de forskjellige minoritetene i den ungarske befolkningen. Gjennom sterkt sosialt og kulturelt samhold motstod likevel sakserne forsøket på magyarisering. Kirkelige institusjoner og det tyske skolevesenet i Siebenbürgen spilte en viktig rolle.
Ved slutten av første verdenskrig ble Siebenbürgen innlemmet i Romania. Rumenerne i området gikk inn for dette, og forehavendet ble støttet av mange Siebenbürgen-saksere, som ble lovet rettigheter som minoritet i et Stor-Romania. Det viste seg imidlertid at Romania videreførte den minoritetsfiendtlige ungarske politikken. Sakserne ble sterkere marginalisert gjennom innvandring av rumenere til Siebenbürgen. Romania var alliert med Tyskland under den annen verdenskrig frem til 23. august 1944. Etter nederlaget for Sovjetunionen ble situasjonen vanskelig for sakserne, og allerede i 1944 flyktet mange Siebenbürgen-saksere til Tyskland og Østerrike. Menn fra den tyskspråklige minoriteten i alderen mellom 17 og 45 og kvinner mellom 18 og 30 (16-45 for menn og 16-35 for kvinner, ifølge andre kilder ) måtte melde seg for å bli deportert til sovjetiske arbeidsleirer. Unntatt var gravide, kvinner med barn under ett år og arbeidsuføre. Noen klarte å gjemme seg, men da ble andre familiemedlemmer tatt, som førte at det faktisk var personer mellom 13 åg 55 år som ble deportert. Cirka 70 000 personer fra de tyskspråklige minoritetene i Romania ble deportert, av dem cirka 30 000 Siebenbürgen-saksere (om lag 15% av den Siebenbürgen-saksiske befolkningen). Cirka 3 000 av de deporterte Siebenbürgen-sakserne døde i arbeidsleirene. De overlevende fra leirene ble senere sendt til Tyskland, og flertallet reiste da tilbake til Romania. Kommunistregimets minoritetspolitikk førte med årene likevel til en gradvis utvandring fra Romania. I første halvdel av det 20. århundre bodde det ca. 250 000 tyskere i Siebenbürgen. Mellom 1941 og 1948 utvandret eller omkom 91 000. I 1989 bodde det fremdeles 95 000 Siebenbürgen-saksere i Romania, det vil si 40 % av befolkningen i 1910. Fra januar 1991 til desember 1992 emigrerte 75 000 av disse til Vesten, og Siebenbürgen-sakserne mistet som etnisk gruppe sitt samhold. I 2004 bodde det 15 000 Siebenbürgen-saksere i Romania, og gjennomsnittsalderen var 69 år.
I de siste årene har Siebenbürgen-saksere likevel vunnet politisk innflytelse. Klaus Iohannis ble valgt til borgermester i Sibiu (Hermannstadt), som var Europeisk kulturhovedstad i 2007. I 2014 ble han valgt til Romanias president.
Språk
De siebenbürgske dialektene hører, i likhet med luxembourgsk og triersk, til den moselfrankiske dialektgruppen.
Dialektene er beskrevet i Siebenbürgisch-sächsisches Wörterbuch og i Nordsiebenbürgisch-sächsisches Wörterbuch.
Det finnes ikke en standardisert form, og dialektene i nær sagt hver landsby skiller seg noe fra hverandre. De er likevel gjensidig forståelige.
Religion
I 1572 ble Confessio Augustana vedtatt som bekjennelsesskrift.
Skolevesen
I 1722 innførte Siebenbürgen-sakserne alminnelig skoleplikt for sine barn, både for gutter og for jenter.
Vladislav I av Polen
Vladislav I den korte (polsk Władysław I Łokietek, født 1260 eller 1261, død 2. mars 1333) var konge av Polen fra 1320. Han var hertug frem til 1300, og seniorhertug av Kraków fra 1306 til 1320.
Med Vladislav Is kroning tok den polske oppløsningstiden slutt. Vladislav klarte å gjenforene landet og gjenopprettet det som et selvstendig kongedømme, dog med visse landtap. Han dannet grunnlaget for sønnen Kasimir III den stores fremgangsrike styrer senere i århundret.
Skjærdalen
Skjærdalen kan vise til:
Geir Angell Øygarden
Geir Angell Øygarden (født 25. mars 1968 i Dalen i Telemark) er en norsk forfatter oppvokst på Hisøy og bosatt i Sverige. Hans doktorgrad, Den brukne neses estetikk, som han skrev etter å ha bokset i tre år i en bokseklubb i Stockholm, er utgitt på Solum Forlag.
Angell Øygarden var i Bagdad som levende skjold under den USA-ledede invasjonen av Irak i 2003. Han har skrevet en bok om aksjonen, Bagdad Indigo, som ble utgitt i 2011 på Pelikanen forlag. Geir Angell Øygarden var flere ganger involvert som utøver i forskningsprosjektet "outposts of resistance" av Sebastian Hirn og Lisa Hörstmann om Irak-krigen. Det ble vist i videoinstallasjonen i Kunstquartier Bethanien i Berlin, i Tabacalera i Madrid og i Lothringer 13 i München. Intervjuer med Geir Angell Øygarden ble vist som en del av utstillingen "forlatte stillinger" i Kunstraum München og i Kunstraum Nestroyhof i Wien.
Blissidae
Blissidae er en familie av insekter som tilhører tegene, en gruppe av nebbmunner. De ble tidligere regnet som en undergruppe av familien Lygaeidae. Det er kjent over 400 arter fordelt på 50 slekter. De er en hovedsakelig tropisk gruppe og bare 10 arter forekommer i Europa. Ingen av artene er funnet i Norge, men et par arter i våre naboland. De er kjent som "chinch bugs" på engelsk.
Utseende
Denne gruppen varierer sterkt i kroppsform og størrelse. Mange er avlange og parallellsidige, ofte med reduserte vinger. Antennene er gjerne litt kølleformede. Et fellestrekk er at kroppen er kledt med mikroskopiske pigger som gjør at overflaten blir matt.
Levevis
Blissidae er knyttet til enfrøbladete planter, de fleste artene til grasfamilien (Poaceae) men noen til halvgrasfamilien (Cyperaceae) og Restionaceae, og enkelte til andre enfrøbladete familier. Ulikt de fleste andre Lygaeoidea lever de ikke på frø men suger på plantens vegetative deler. Ofte lever de skjult nede i bladslirene. Noen er problematiske skadedyr.
Systematisk inndeling
Blissidae ble tidligere regnet som en underfamilie av Lygaeidae. Et latinsk familienavn ender med ...idae, og et navn på en overfamilie på ...oidea.
Urindoeuropeere
Urindoeuropeere eller protoindoeuropeere (PIE) er det antatte folket som snakket det urindoeuropeiske språket, og antagelig levde en gang på 3000-tallet f.Kr. i løpet av kobberalderen og bronsealderen, eller muligens tidligere i løpet av neolittisk tid eller paleolittisk tid. Kunnskapen om dem kommer hovedsakelig ved å rekonstruere deres språk som opphav til de indoeuropeiske språkene som innbefatter blant annet norsk. Urindoeuropeeres genetikk og fenotyper er et emne for spekulasjon som det er vanskelig å trekke noen konklusjon om.
Forskningen om urindoeuropeere utgår fra historisk lingvistikk ved hjelp av arkeologi og tidlige dokumenter fra hovedsakelig indisk litteratur. Et mangfold av teorier om urindoeuropeernes kultur og opphav har blitt framlagt siden 1800-tallet, men ingen har vunnet et allment støtte blant forskerne på fagfeltet.
Bevis for urindoeuropeere
Urindoeuropeere er definert som det folket som snakket det rekonstruerte urindoeuropeiske språket som gikk forut indoeuropeiske språk. Den grunnleggende informasjonen om disse forhistoriske folkene har oppstått fra komparativ lingvistikk av indoeuropeiske språk og historien til de folkene som snakker disse språkene. Dette kan bli forstørret ved å sammenligne hva som kan bli dedusert fra disse språkene og historiene med studier i arkeologi og genetikk. Det betyr at den informasjonen som finnes tilstede i indoeuropeiske språk og rekonstruerte urindoeuropeiske språk kan forskningen forsøke å knytte den informasjonen med resultater fra hva som kommer fra arkeologi og genetisk materiale til konstruere et mer fullstendig bilde av urindoeuropeere i seg selv.
Nanxiong
Nanxiong (kinesisk: 南雄; pinyin: Nánxióng) er et byfylke i byprefekturet Shaoguan i provinsen Guangdong i Folkerepublikken Kina.
Befolkningen var på 451,268 innbyggere i 1999.
Kulturminner
Sanyingtårnet (Sanying ta, 三影塔) fra året 1009 ble i 1988 oppført på listen over Folkerepublikken Kinas kulturminner.
Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Yangchun
Yangchun (kinesisk: 阳春市, pinyin: Yángchūn) er et byfylke i byprefekturet Yangjiang i provinsen Guangdong i Folkerepublikken Kina. Det har et areal på 4 055 km².
Befolkningen var på 1,007,944 innbyggere i 1999.
Administrative enheter
Kommuner:
Jeet Kune Do
Jeet Kune Do var navnet Bruce Lee ga sin egen kampfilosofi. Han mente han ikke hadde skapt en ny kampstil, men han håpet på å få folk til å forstå at man ikke skal klamre seg til bestemte mønster (kata).
Lars Eskeland
Lars Eskeland (født 6. mars 1867 på Stord, død 30. september 1942 i Bergen ) var en norsk skolemann og forfatter.
Jeet Kune Do
Som det går frem av sitatet over, ville Lee ikke skape en ny stil som hadde de samme begrensninger som andre stiler har, men ville skape en ny måte å tenke på innen kampkunsten, som passer bedre til vår egen «brutt rytme». Lee mente at konseptet ikke var å «legge til» flere ting som kompliserte stilen, men at man skulle «sile» ut det som var unyttig og raffinere det som var nyttig.
Lee var opptatt av vestlig boksing og fekting. Selv om det grunnleggende konseptet (som senterlinjeteorien, straight lead og «stokking») kom fra Wing Chun, forkastet han stillingene fra denne stilen til fordel for det han mente var en mye mer flytende/fleksibel stilling, delvis lånt fra vestlig boksing og fekting. Lee mente at denne stillingen tillot han å flyte mye mer, i stedet for å sitte fast i en spesiell stilling.
Lars Eskeland
Eskeland skrev flere lærebøker og flere biografier, blant annet om Ole Vig og Ivar Aasen, og skrev dessuten teksten til «Vossasongen». Han var bestyrer ved Voss Folkehøgskule fra 1895 til 1927, da han måtte gå av etter å ha konvertert til katolisismen. I 1949 ble det avduket en statue av Lars Eskeland på Voss, laget av billedhuggeren Torleiv Agdestein.
Han var også formann i Vestlandske Mållag (1904-11) og Norsk Måldyrkingslag (1928-42).
Lars Eskeland var bror til skolemannen Severin Eskeland og onkel til forfatteren Ivar Eskeland.
Otradnoje (Priozersk)
Før 1944 var Pyhäjärvi en finsk kommune i Viborgs län. Kommunen hadde innbyggere i 1939.
Der gutta er
Der gutta er (originaltittel: Where the Boys Are '84) er en amerikansk filmkomedie og en gjenskapelse av filmen Where the Boys Are fra 1960. Filmen ble utgitt i 1984 og handler om fire jenter på college. De reiser til Fort Lauderdale i påskeferien. Filmen handler om jentenes opplevelser i Fort Lauderdale.